ATP Finals 2022
ATP Finals 2022 var en tennisturnering, der blev spillet indendørs på hardcourtbaner i Pala Alpitour i Torino, Italien i perioden 13. november - 20. november 2022. Det var den 53. udgave af ATP Tour-mesterskaberne siden den første turnering i 1970, og turneringen blev afviklet under navnet Nitto ATP Finals pga. et sponsorat fra Nitto Denka Corporation. Turneringen var sæsonens sidste på ATP Tour 2022.

Singletitlen blev vundet af Novak Djokovic, som dermed tangerede Roger Federers rekord på seks singletitler i turneringen, og som i en alder af 35 år samtidig blev den ældste vinder af titlen indtil da. Djokovic gik ubesejret gennem turneringen, og i finalen vandt han med 7-5, 6-3 over Casper Ruud, som var i finalen ved ATP Finals for første gang. Triumfen var serberens femte turneringssejr i 2022 og hans 91. turneringssejr på ATP Tour.

I doubleturneringen sejrede Rajeev Ram og Joe Salisbury, som i finalen besejrede Nikola Mektić og Mate Pavić med 7-6(4), 6-4, og som dermed begge vandt titlen for første gang efter at de året før havde tabt i finalen til Pierre-Hugues Herbert og Nicolas Mahut. Ram og Salisbury vandt deres 9. ATP-titel i double som makkere, siden de i 2019 havde indledt deres makkerskab. Rajeev Ram vandt sin 26. doubletitel i alt på ATP Tour, mens Joe Salisburyvandt sin 12. ATP-titel i double.

Efter Ruslands invasion af Ukraine tidligere på året tillod tennissportens styrende organer, WTA, ATP, ITF og de fire grand slam-turneringer, at spillere fra Rusland og Hviderusland fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag, og spillerne fra de to lande deltog derfor i turneringen under neutralt flag.

Præmier 

Den samlede præmiesum for ATP Finals 2022 andrager $ 14.750.000, hvilket er mere end en fordobling i forhold til året før, hvor turneringen imidlertid blev afviklet under særlige forhold på grund af COVID-19-pandemien.

Singlepræmier 

Hver spiller modtog $ 160.000 for at deltage. Derudover modtog spillerne præmier for vundne kampe.
 For hver sejr i gruppespillet modtog spillerne en præmie på $ 383.300.
 For en semifinalesejr modtog spillerne en præmie på $ 1.070.000.
 For en finalesejr modtog spillerne en præmie på $ 2.200.400.

Doublepræmier 

Hvert par modtog $ 52.000 for at deltage. Derudover modtog spillerne præmier for vundne kampe.
 For hver sejr i gruppespillet modtog spillerne en præmie på $ 93.300 pr. par.
 For en semifinalesejr modtog spillerne en præmie på $ 170.000.
 For en finalesejr modtog spillerne en præmie på $ 350.400.

Herresingle

Deltagere 

Herresingleturneringen har deltagelse af otte spillere. Følgende spillere har kvalificeret sig til mesterskabet:

Grupper 

Spillerne blev ved lodtrækning inddelt i to grupper, således at 1.- og 2.-seedet kom i hver sin gruppe, 3.- og 4.-seedet kom i hver sin gruppe osv.

Gruppespil

Grøn gruppe

Rød gruppe

Semifinaler og finale

Herredouble

Deltagere 

Herredoubleturneringen har deltagelse af otte par. Følgende par har kvalificeret sig til mesterskabet:

Grupper 

Spillerne blev ved lodtrækning inddelt i to grupper, således at 1.- og 2.-seedet kom i hver sin gruppe, 3.- og 4.-seedet kom i hver sin gruppe osv.

Gruppespil

Grøn gruppe

Rød gruppe

Semifinaler og finale

Eksterne henvisninger 
 ATP - ATP Finals 2022 
 ATP Finals

Noter 

2022
ATP Tour 2022